Diari Oficial de la Generalitat Valenciana


Sumari del DOGV 5190, del 02-02-2006 (2006/801)

RESOLUCIÓ de 23 de desembre de 2005, del secretari autonòmic de Justícia de la Conselleria de Justícia, Interior i Administracions Públiques, per la qual s'acorda inscriure al Registre de Fundacions de la Comunitat Valenciana l'actualització del Patronat de la Fundació Laboral de les Empreses d'Ibi de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5190

Data del DOGV
:   02-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/801


Data del document
:   23-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * fundació
    * registre de documents

RESOLUCIÓ de 23 de desembre de 2005, del secretari autonòmic de Justícia de la Conselleria de Justícia, Interior i Administracions Públiques, per la qual s'acorda inscriure al Registre de Fundacions de la Comunitat Valenciana l'actualització del Patronat de la Fundació Laboral de les Empreses d'Ibi de la Comunitat Valenciana. [2006/F801]  
Vist l'expedient pel qual es tramita inscriure al Registre de Fundacions de la Comunitat Valenciana l'actualització del Patronat de la Fundació Laboral de les Empreses d'Ibi de la Comunitat Valenciana, conforme als següents  
Fets  
Primer. Que Jorge-Lidiano Petit Ilario, de l'empresa Asefeco, SL, va renunciar com a patró davant de la Fundació Laboral de les Empreses d'Ibi de la Comunitat Valenciana, renuncia que va legalitzar el 21 de juny de 2005, mitjançant l'acta de manifestacions i enviament per correu, que va protocol·litzar el notari del Col·legi de València, amb residència a Ibi, el 21 de juny de 2005, amb el número 2067 del seu protocol.   
Segon. Que el 21 de juny de 2005 es va comunicar al Protectorat de Fundacions de la Comunitat Valenciana, la defunció ocorreguda el 4 del dit mes, de Carlos Bernabeu Picó, de l'empresa Talleres Cervantes, SA, per la qual cosa correspon inscriure el seu cessament com a patró de la Fundació Laboral de les Empreses d'Ibi de la Comunitat Valenciana».   
Tercer. Que José Antonio Berbegal Navarro, de l'empresa Industrial Juguetera, SA, i Victoriano Guillem Vicedo, de Talleres Cervantes, SA (UGT), van cessar com a patrons de la Fundació Laboral de les Empreses d'Ibi de la Comunitat Valenciana, pel transcurs del període del seu mandat.  
Quart. Que atesos els cessaments de Carlos Bernabeu Picó, de l'empresa Talleres Cervantes, SA; Jorge-Lidiano Petit Ilario, de l'empresa Asefeco, SL; José Antonio Berbegal Navarro, de l'empresa Industrial Juguetera, SA, i de Victoriano Guillem Vicedo, Talleres Cervantes, SA (UGT), la Fundació Laboral de les Empreses d'Ibi de la Comunitat Valenciana no té patronat, i queda pendent la designació pel Protectorat de Fundacions de la Comunitat Valenciana, d'un patronat provisional.  
Fonaments de dret  
Primer. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 8 de setembre de 2003, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia i Interior (DOGV de 16 de setembre de 2003, núm. 4588).  
Quart. Que la legislació vigent en matèria de fundacions, concretament la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en l'article 17, sobre substitució, suspensió i cessament dels patrons, ens remet al que estableix l'article 18.2, c), de la Llei 50/2002, de 26 de desembre, de Fundacions, en què s'exposa que el cessament dels patrons d'una fundació es produirà entre altres supòsits, per:   
«a): Per mort o declaració de defunció, així com per extinció de la personalitat jurídica. ... g) Pel transcurs del període del seu mandat, si van ser nomenats per un determinat temps. h) Per renúncia, que podrà dur-se a terme per qualsevol dels mitjans i mitjançant els tràmits previstos per a l'acceptació ...».  
Cinqué. S'ha donat compliment al que exposa l'article 47.f), del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, que textualment exposa:   
Article 47. Actes subjectes a inscripció: s'inscriuran al Registre de Fundacions de la Comunitat Valenciana, per resolució del titular de la secretaria general de la conselleria competent en matèria de fundacions, els actes següents: ...f) El nomenament, renovació, substitució, suspensió i cessament, per qualsevol causa, dels membres del Patronat i altres òrgans creats pels estatuts...».  
Sisé. Que l'article 18.1 de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, estableix que :   
«Si el nombre de patrons queda reduït a menys del mínim previst en el número 1 de l'article 13 d'aquesta llei, i no pot proveir-se la substitució de les vacants, d'acord amb els estatuts de la fundació, el Protectorat estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants. Quan falten tots els patrons, el Protectorat exercirà directament les funcions del patronat durant un termini màxim d'un any. Transcorregut l'esmentat termini, sense que es proveïsca l'òrgan de govern, la fundació s'extingirà.».  
Vistos, la Constitució, la Llei 8/1998, de 9 de desembre, la Llei 50/2002, de 26 de desembre, el Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i la resta de normativa de pertinent aplicació, resolc:  
Primer. Inscriure al Registre de Fundacions de la Comunitat Valenciana els cessaments del president: Carlos Bernabeu Picó, de l'empresa Talleres Cervantes, SA, i dels vocals Jorge Lidiano Petit Ilario, de l'empresa Asefeco, SL; José Antonio Berbegal Navarro, de l'empresa Industrial Juguetera, SA, i Victoriano Guillem Vicedo, Talleres Cervantes, SA (UGT), total dels components del Patronat de la Fundació Laboral de les Empreses d'Ibi de la Comunitat Valenciana.  
Segon. Deixar pendent del Protectorat de Fundacions de la Comunitat Valenciana la designació provisional de patrons de la Fundació Laboral de les Empreses d'Ibi de la Comunitat Valenciana, segons descriu l'antecedent de fet quart, de l'actual resolució.  
Notifiqueu la present resolució, que és definitiva en via administrativa, i contra aquesta podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
Sense perjudici de poder interposar, si fa el cas, recurs de reposició potestatiu, en el termini d'un mes, davant del conseller de Justícia, Interior i Administracions Públiques, o qualsevol altre recurs que estime procedent.  
València, 23 de desembre de 2005.. El secretari autonòmic de Justícia: Fernando de Rosa Torner.